நித்தியப் பொருள் அதான நெஞ்சறி விளக்கம் நூறும்  பத்தியாய் மனத்தில் எண்ணிப் படித்ததன் பயன் காண்போர்கள்  முத்திமெய்ஞ் ஞானம் பெற்று மூவர்க்கும் முதல்வராகிச்  சத்தியும் சிவமும் தோன்றும் தற்பரம் அதனுள் சார்வார்  கனகமார் மணிசேர் மூல கணபதி தாசனாக  நினைவினால் அறிகண் செப்பும் நெஞ்சறி விளக்கம் நூறும்  வினவியே படிப்போர் கேட்போர் வினையெலாம் அகன்று மெய்யுற்  பனிமெனும் மோட்ச நாலாம் பதம் பெற்றுப் பதத்துள் வாழ்வார் 